Številka: 430-188/2024-3360

Datum: 11. 12. 2024

***Javni razpis za projekte prijavljene na Eurostars 3 – javni poziv št. 7, v okviru iniciative Eureka***

Razpisna dokumentacija

VSEBINA:

|  |
| --- |
| 1. UVOD – PREDSTAVITEV IN PODROBNA POJASNITEV JAVNEGA RAZPISA |
| 1. NAVODILA PREDLAGATELJEM ZA IZDELAVO PRIJAVE (NACIONALNI DEL) |
| * Oprema ovojnice (OBRAZEC 0; datotečni format DOCX) |
| * Vloga na mednarodni razpis Eurostars 3, poziv št. 7 |
| * Izjava o strinjanju z razpisnimi pogoji (OBRAZEC 2; datotečni format DOCX) |
| * Obrazec za prijavo projekta in dinamiko sofinanciranja (OBRAZEC 3; datotečni format XLSX) |
| * Dispozicija projekta (OBRAZEC 4; datotečni format DOCX) |
| * Vzorčna pogodba (OBRAZEC 5; datotečni format DOCX) |
| * Soglasje za pridobitev podatkov od Finančne uprave Republike Slovenije (OBRAZEC 6; datotečni format DOCX) |
| * Zeleno proračunsko načrtovanje (OBRAZEC 7; datotečni format DOCX) |

**I. UVOD**

1. **Pravna podlaga**

Podlaga za izvedbo javnega razpisa ~~je~~ so naslednji predpisi in dokumenti:

Uredba komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjena z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (v nadaljevanju: Uredba 651/2014/EU), Priporočila Evropske komisije 2003/361 (UL L št. 124 z dne 20. 5. 2003, str. 36), Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119 z dne 4. 5. 2016, str. 1), zadnjič popravljena s Popravkom (UL L št. 127 z dne 23. 5. 2018, str. 2), Zakon o izvrševanju proračunov Republike Slovenije za leti 2024 in 2025 (ZIPRS2425) (Uradni list RS št. 123/23 in 12/24), Zakon o javnih financah (Uradni list RS, št. 11/11 - uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23), Zakon o podpornem okolju za podjetništvo (Uradni list RS, št. 102/07, 57/12, 82/13, 17/15, 27/17, 13/18 – ZSInv in 40/23 – ZZrID-A; v nadaljevanju ZPOP-1), Zakon o znanstvenoraziskovalni in inovacijski dejavnosti (Uradni list RS, št. 186/21 in 40/23), Zakon o splošnem upravnem postopku (Uradni list RS, št. 24/06- uradno prečiščeno besedilo, 105/06-ZUS-1, 126/07, 65/08, 8/10, 82/13, 175/20 – ZIUOPDVE in 3/22– ZDeb; v nadaljevanju: ZUP), Proračun Republike Slovenije za leto 2024 (Uradni list RS, št. 150/22 in 123/23), Proračun Republike Slovenije za leto 2025 (uradni list RS, št. 123/23), Program ukrepov za spodbujanje inovacijske dejavnosti ministrstva za visoko šolstvo, znanost in inovacije 2024 – 2030 (v nadaljevanju: Program), Mnenje o skladnosti sheme državne pomoči »Program ukrepov za spodbujanje inovacijske dejavnosti Ministrstva za visoko šolstvo, znanost in inovacije 2024-2030« (št. priglasitve: BE01-2632543-2024, z dne 23. 4. 2024), Memorandum št. 4300-21/2021/1 med Slovenijo in Eureko z dne 16. 6. 1994, Konzorcijska pogodba za inovativna MSP z dne 8. junij 2022 (Innovative SMEs Consortium Agreement), ter Frascati priročnika 2015 (Frascati Manual 2015; Guidelines for Collecting and Reporting Data on Research and Experimental Development (http://www.oecd-ilibrary.org/science-and-technology/frascati-manual-2015\_9789264239012-en) in Priročnik Oslo 2018 (Oslo Manual 2018; Guidelines for collecting, reporting and using data on innovation (https://www.oecd-ilibrary.org/docserver/9789264304604-en.pdf?expires=1633069704&id=id&accname=guest&checksum=868340CDEBF2994B6E14EC2ABBE2CED9).

1. **Ime oziroma naziv in sedež uporabnika proračuna, ki dodeljuje sredstva**

Sredstva po tem javnem razpisu dodeljuje Republika Slovenija, Ministrstvo za visoko šolstvo, znanost in inovacije, Masarykova cesta 16, 1000 Ljubljana (v nadaljnjem besedilu: Ministrstvo).

Ministrstvo bo vsa dejanja v postopku izvedbe javnega razpisa, izdaje sklepov, podpisa pogodb in izvajanja posameznih podpisanih pogodb izvajalo na podlagi in skladno s pravnimi podlagami iz prejšnje točke razpisne dokumentacije.

1. **Namen, cilj in predmet javnega razpisa**
   1. ***Namen in cilj javnega razpisa***

Namen javnega razpisa je izvajanje programa Eurostars 3. Eurostars 3 je program, ki s sofinanciranjem podpira inovativna mala in srednje velika podjetja (v nadaljnjem besedilu: MSP) skladno z opredelitvijo iz točke 5.2 tega razpisa ter njihove partnerje, pri izvajanju njihovih skupnih raziskovalno razvojnih in inovativnih projektov, katerih rezultat je nov postopek, proizvod ali storitev in imajo predviden kratek čas vstopa na trg.

Cilj javnega razpisa je, skladno s pogoji mednarodnega programa Eurostars 3, podjetja iz Slovenije (predvsem MSP) spodbuditi k izvajanju tržno usmerjenih raziskovalno razvojnih in inovativnih projektov (ki se izvajajo v obliki industrijskih raziskav in eksperimentalnega razvoja) z namenom njihovega izvajanja, povezovanju v mednarodne konzorcije.

* 1. ***Predmet javnega razpisa***

Predmet javnega razpisa je sofinanciranje dela stroškov slovenskih partnerjev, vključenih v projekte Eurostars. Slovenski partnerji lahko sofinanciranje prejmejo za izvajanje tistega dela Eurostars projektov, ki se izvajajo v obliki industrijskih raziskav in eksperimentalnega razvoja. Končni cilj vsakega projekta, da bi ta lahko prejel oznako Eurostars, mora biti nov izdelek, postopek ali storitev.

Javni razpis se izvaja v povezavi z mednarodnim razpisom programa Eurostars 3: »Eurostars: joint transnational call for proposals,« (v nadaljevanju: Mednarodni razpis), ki je bil objavljen na spletni strani:

<https://eurekanetwork.org/opencalls/eurostars-funding-programme-2024-call-7/>

1. **Upravičeni prijavitelji**

Na javni razpis se lahko prijavijo velika, srednja, majhna in mikro podjetja (pravna ali fizična oseba, ki je registrirana po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZposS, 158/20 – ZlntPK-C ~~in~~ , 18/21, 18/23 – ZDU-10 in 75/23) s sedežem ali podružnico v Republiki Sloveniji (v nadaljnjem besedilu: prijavitelji).

1. **Pogoji za kandidiranje**

Vloga prijavitelja mora izpolnjevati vse pogoje javnega razpisa. Izpolnjevanje pogojev mora izhajati iz vsebine celotne vloge. Če vloga ne bo izpolnjevala vseh pogojev, se zavrne.

Če se neizpolnjevanje pogojev ugotovi po izdaji sklepa o dodelitvi sredstev, se pogodba o sofinanciranju ne bo podpisala, sklep o dodelitvi sredstev pa se odpravi.

Če se neizpolnjevanje pogojev ugotovi po podpisu pogodbe o sofinanciranju, bo Ministrstvo odstopilo od pogodbe o sofinanciranju, prijavitelj pa bo dolžan vrniti vsa že prejeta sredstva skupaj z zakonskimi zamudnimi obrestmi od dneva prejema sredstev na njegov transakcijski račun do dneva vračila sredstev v državni proračun Republike Slovenije in sicer skladno z določili 193. člena Obligacijskega zakonika.

Če se ugotovi, da je prijavitelj v času potrjevanja ali izvajanja projekta uporabil ali predložil ministrstvu lažne, nepravilne ali nepopolne podatke, izjave ali dokumente, ali da ni razkril pomembnih podatkov ali dokumentov, ki so mu bili znani ali bi mu morali biti znani in bi jih bil v skladu z javnim razpisom moral razkriti, ker bi lahko vplivali na odločitev o dodelitvi sredstev, ali da je neupravičeno pridobil sredstva na javnem razpisu na nedopusten oziroma nepošten način, bo prijavitelj moral vrniti neupravičeno prejeta sredstva skupaj z zakonskimi zamudnimi obrestmi od dneva nakazila na transakcijski račun prijavitelja do dneva vračila v proračun Republike Slovenije (skladno z določili 193. člena Obligacijskega zakonika), zoper njega pa bo lahko vložena tudi kazenska ovadba. Ne glede na to, ali je v konkretnem primeru že prišlo do izplačila sredstev ali ne, lahko zaradi lažnih, nepravilnih ali nepopolnih podatkov, izjav ali dokumentov pride tudi do odstopa od pogodbe ali odprave sklepa o izboru.

***5.1. Nacionalni pogoji***

Na nacionalni javni razpis se lahko prijavijo samo slovenski prijavitelji, katerih projekt, pri katerem sodelujejo v okviru mednarodnega konzorcija kot koordinator ali partner, je bil do predpisanega roka prijavljen tudi na mednarodni razpis.

Slovenski prijavitelji morajo izpolnjevati tako splošne pogoje mednarodnega razpisa (navedene v točki 5.2. javnega razpisa) kot tudi posebne nacionalne pogoje, navedene v nadaljevanju.

Poleg pogojev za projekt mora vsak prijavitelj, ki se prijavi na ta javni razpis, izpolnjevati sledeče pogoje:

* ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil insolventen po določbah Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr. in 196/21 – odl. US) in ni v postopku likvidacije po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C ~~in~~ , 18/21, 18/23 – ZDU-10 in 75/23);
* ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in ni podjetje v težavah iz 18. točke 2. člena Uredbe 651/2014/EU;
* za iste upravičene stroške in aktivnosti, ki so predmet sofinanciranja v tem razpisu, ni in ne bo pridobil in ni v postopku pridobivanja sredstev iz drugih javnih virov (sredstev evropskega, državnega ali lokalnega proračuna, vključno z de minimis pomočjo (prepoved dvojnega financiranja in prepoved kumulacije sofinanciranja);
* nima neporavnanih zapadlih finančnih obveznosti v višini 50 eurov ali več do ministrstva oziroma njegove izvajalske institucije: Javne agencije za znanstvenoraziskovalno in inovacijsko dejavnost Republike Slovenije, pri čemer neporavnane obveznosti izhajajo iz naslova pogodb o sofinanciranju iz javnih sredstev in so bile kot neporavnane in zapadle pred tem spoznane z izvršilnim naslovom[[1]](#footnote-1);
* v obdobju zadnjega leta, šteto za nazaj od dne oddaje vloge, nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge;
* niso bile pri že sklenjenih pogodbah o sofinanciranju iz naslova nepovratnih sredstev med prijaviteljem in Ministrstvom oz. izvajalskimi institucijami ugotovljene hujše nepravilnosti pri porabi javnih sredstev in izpolnjevanju ključnih pogodbenih obveznosti[[2]](#footnote-2), zaradi česar je Ministrstvo oz. izvajalska institucija odstopila od pogodbe o sofinanciranju, od odstopa od pogodbe pa še ni preteklo 5 let, pri povratnih sredstvih pa prijavitelj pri že sklenjenih pogodbah ni kršil omenjenih pogodbenih obveznosti;
* glede upravičenca ni podana prepoved poslovanja v razmerju do ministrstva v obsegu, kot izhaja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 , 3/22 – ZDeb in 16/23 - ZZPri);
* ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti;
* Eurostars projekt mora izkazovati spodbujevalni učinek in nujnost pomoči v skladu s 6. členom Uredbe 651/2014/EU[[3]](#footnote-3),
* skladno z Uredbo 651/2014/EU prijavitelj ne sme imeti registrirane glavne dejavnosti in tudi vsebina sofinanciranega projekta / operacije se ne sme nanašati na sledeče izključene sektorje:
  + ribištva in akvakulture, kakor ju zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta 104/2000 (UL L št. 354 z dne 28. 12. 2013, str. 1), zadnjič spremenjena z Uredbo 2020/560 Evropskega parlamenta in Sveta z dne 23. aprila 2020 o spremembi uredb (EU) št. 508/2014 in (EU) št. 1379/2013 glede posebnih ukrepov za ublažitev vpliva izbruha COVID-19 na sektor ribištva in akvakulture (UL. L .št. 130 z dne 24. 4. 2020, str. 11);
  + primarne proizvodnje kmetijskih proizvodov;
  + predelave in trženja kmetijskih proizvodov, če:
    - je znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev, ali jih je na trg dalo zadevno podjetje;
    - je pomoč pogojena s tem, da se delno ali v celoti prenese na primarne proizvajalce,
  + sektor premogovništva za lažje zaprtje nekonkurenčnih premogovnikov, kakor jo zajema Sklep Sveta z dne 10. decembra 2010 o državnih pomočeh za lažje zaprtje nekonkurenčnih premogovnikov (UL L št. 336 z dne 21. 12. 2010, str. 24);
* ne bo pridobljenih sredstev namenil za vzpostavitev in delovanje distribucijske mreže ali za druge tekoče izdatke, povezane z izvozno dejavnostjo;
* projekt mora biti skladen z namenom, ciljem in s predmetom javnega razpisa.

Vse pogoje (tudi tiste, ki se sklicujejo na dan oddaje vloge) mora upravičenec izpolnjevati ves čas od oddaje vloge naprej, do zaključka sofinanciranja projekta. V primeru kakršne koli spremembe, ki vpliva ali bi lahko vplivala na izpolnjevanje pogojev s strani upravičenca kadarkoli tekom postopka javnega razpisa ali trajanja morebitno podpisane pogodbe, je dolžan upravičenec Ministrstvo o takšni spremembi obvestiti. Opustitev te dolžnosti s strani upravičenca predstavlja upravičen razlog za zavrnitev vloge in/ali odpoved sklenjene pogodbe o sofinanciranju.

Izpolnjevanje zgoraj navedenih nacionalnih pogojev prijavitelj potrdi tako, da predloži izpolnjeno in podpisano Izjavo o strinjanju z razpisnimi pogoji, ki je obvezni del vloge na javni razpis (Obrazec 2) in je del razpisne dokumentacije. S podpisom pod kazensko in materialno pravno odgovornostjo izjavi, da izpolnjuje in sprejema vse razpisne pogoje za kandidiranje na tem javnem razpisu. Ministrstvo izpolnjevanje vsakega posameznega pogoja lahko preverja v času poteka mednarodnega dela postopka (po oddaji mednarodne vloge), v času poteka nacionalnega postopka (po oddaji nacionalne vloge) ali kadarkoli kasneje, če ugotovi dejstva, ki nakazujejo na možnost neizpolnjevanja pogojev.

Če je Ministrstvo v dvomu glede izpolnjevanja pogojev, lahko od prijavitelja zahteva dodatna pojasnila ali dokazila.

Prijavitelji na javni razpis prijavijo projekt kot zaključeno celoto. Šteje se, da je pogodbena obveznost prejemnika sredstev izpolnjena, ko bo projekt v celoti zaključen oziroma bodo izvedene vse napovedane aktivnosti razvidne iz vloge prijavitelja in doseženi vsi rezultati vseh partnerjev in ne le partnerja, ki bo z Ministrstvom sklenil pogodbo o sofinanciranju, vključno z vstopom razvitega izdelka, procesa ali storitve na trg. Če prijavitelj ob zaključku projekta ne bo dokazal uresničitve vseh napovedanih aktivnosti in rezultatov, lahko Ministrstvo zahteva vračilo že izplačanih sredstev oz. sorazmernega dela sredstev za nerealizirane aktivnosti oz. rezultate, skupaj z zakonskimi zamudnimi obrestmi od dneva prejema sredstev na TRR do dneva vračila v državni proračun Republike Slovenije in sicer skladno z določili 193. člena Obligacijskega zakonika.

Prejemnik sredstev je po končani raziskovalno-razvojni aktivnosti in zaključenem projektu dolžan sodelovati v ekonomski evalvaciji, posredovati pa mora tudi vse potrebne podatke, ki jih bo od njih zahteval član komisije imenovane za izvedbo tega javnega razpisa, nacionalni projektni koordinator za potrebe Sekretariata Eureka ali sam Sekretariat Eureka. Če prejemnik sredstev takšno sodelovanje odkloni ali na poziv ne odgovori, lahko Ministrstvo glede na okoliščine primera zahteva vračilo deleža ali celote prejetih sredstev.

***5.2. Splošni pogoji mednarodnega razpisa***

Prijavitelji morajo izpolnjevati vse splošne pogoje mednarodnega razpisa, in sicer:

* koordinator v konzorciju mora biti inovativni MSP, ki prihaja iz države članice konzorcija Eurostars[[4]](#footnote-4),
* pri projektu morata sodelovati vsaj dva neodvisna partnerja[[5]](#footnote-5) ,
* pri projektu morata sodelovati najmanj dva partnerja[[6]](#footnote-6), ki prihajata iz dveh različnih Eurostars držav[[7]](#footnote-7), pri čemer mora vsaj en partner prihajati iz EU ali Horizon Europe pridružene države[[8]](#footnote-8),[[9]](#footnote-9) in sta med seboj neodvisna, MSP(ji), ki prihajajo iz Eurostars držav, morajo nositi vsaj 50% stroškov projekta (brez stroškov podizvajalcev),
* v posameznem projektu morajo vsi partnerji in vse sodelujoče države sestavljati dobro uravnotežen mednarodni konzorcij tako, da noben posamezni partner ali država ne vloži v projekt več kot 70% celotnih stroškov projekta (v vložek partnerja se štejejo tudi stroški za podizvajalce)[[10]](#footnote-10),
* načrtovano trajanje projekta je lahko največ 36 mesecev,
* projekt ima izključno civilni namen[[11]](#footnote-11), in se lahko nanaša na katerokoli tehnološko področje, njegov cilj pa je razvoj novega izdelka, postopka ali storitve.

Zgoraj navedeni pogoji predstavljajo zgolj/ali: samo prevod pogojev, navedenih v mednarodnem razpisu. Kot veljavni veljajo v mednarodnem besedilu navedeni pogoji. V primeru spora oziroma neskladja ali nejasnosti med zgoraj navedenim in izvirnim besedilom se upošteva izvirno besedilo, objavljeno v dokumentu »Eurostars library and guidelines« dostopnem na spletni strani <https://eurekanetwork.org/programmes/eurostars/guidelines/>.

Če katerikoli od zgoraj navedenih pogojev ni izpolnjen, se mednarodno ocenjevanje ne izvede, projekt pa se zavrne. V postopku preverjanja pogojev nacionalni koordinatorji posameznih držav sodelujejo s Sekretariatom Eureka. Vsak partner iz Slovenije, ki s prijavo na Mednarodni del razpisa sodeluje v Eurostars projektu, je dolžan na zahtevo nacionalnega koordinatorja iz Slovenije posredovati vsa zahtevana pojasnila ali dokazila v zvezi z izpolnjevanjem pogojev.

1. **Postopek izbora**

Postopek izbora poteka v dveh fazah.

Prva faza: Prijavitelji so dolžni skupaj s partnerji najprej izpolniti mednarodni del obveznosti (oddati mednarodno vlogo), kot je to navedeno na spletni strani: <https://eurekanetwork.org/opencalls/eurostars-funding-programme-2024-call-7/>. Obravnava mednarodne vloge je v pristojnosti Sekretariata Eureka in poteka skladno s pravili programa, objavljenimi na spletni strani <https://eurekanetwork.org/app/uploads/2024/02/eurostars-call-for-projects-deadline-12-september-2024.pdf>. Ministrstvo lahko od prijavitelja v katerem koli trenutku poteka prve faze zaprosi za dokazila ali pojasnila v zvezi z njegovim projektom ali izpolnjevanjem tako mednarodnih kot nacionalnih pogojev.

Druga faza: Slovenski partnerji, ki sodelujejo v Eurostars projektih, za katere je oddana mednarodna prijava (prva faza) so dolžni oddati nacionalno vlogo skladno s tem razpisom. Obravnava nacionalne vloge je v pristojnosti Ministrstva in jo bo izvedla za ta namen imenovana komisija.

Natančnejša navodila v zvezi s prijavo na nacionalni del razpisa oziroma drugo fazo izbora so navedena v točki 11.2. te razpisne dokumentacije.

Celoten postopek izbora je opisan na spletni strani https://eurekanetwork.org/programmes/eurostars/guidelines/[[12]](#footnote-12). V primeru neskladnosti med določili mednarodnega postopka in postopka, opisanega v tej razpisni dokumentaciji, prevladajo pravila mednarodnega postopka, razen v delu, s katerim je urejen nacionalni postopek.

* 1. ***Izdelava predloga nacionalnega sofinanciranja***

Komisija na podlagi izvedene prve faze, na podlagi potrjenega uvrstitvenega seznama projektov in prejetih nacionalnih vlog, pripravi predlog sofinanciranja.

Glede na razpoložljiva in zaprošena sredstva bo Ministrstvo sofinanciralo vse projekte, v katerih sodelujejo slovenski udeleženci in so uvrščeni na uvrstitveni seznam, če bodo imele vse države udeležencev v projektu sredstva za sofinanciranje projekta oziroma se bodo posamezni udeleženci financirali sami in če bodo slovenski prijavitelji pravočasno in pravilno oddali popolno vlogo na nacionalni del razpisa in bodo hkrati izpolnjevali vse pogoje nacionalnega razpisa. Vloge, ki ne bodo izpolnjevale vseh pogojev razpisa (mednarodnih in nacionalnih), in vloge, ki v okviru postopka mednarodnega ocenjevanja ne bodo prejele pozitivne ocene in ne bodo uvrščene na uvrstitveni seznam, ter vloge, ki zaradi kakršnega koli drugega razloga ne bodo prejele obvestila Sekretariata EUREKA o potrditvi projekta, bodo zavrnjene.

1. **Merila za ocenjevanje vlog**

Vloge prijaviteljev se ocenjujejo v okviru prve faze izbora (glej točko 6. Postopek izbora). Ocenjevanje izvede Sekretariat EUREKA.

* 1. ***Ocenjevanje treh mednarodnih tehničnih strokovnjakov***

Iz EUREKA baze strokovnjakov določeni mednarodni tehnični strokovnjaki ocenjujejo projekt po vnaprej določenih merilih mednarodnega razpisa, kot so prikazana v spodnji preglednici. Vsako merilo ovrednotijo, vsak zase, z ocenami od 1 (najnižja) do 6 (najvišja).

|  |  |  |
| --- | --- | --- |
| 1. **DEL (TRI OSNOVNA MERILA IN PODMERILA)** | | |
| OSNOVNA OCENA – Kvaliteta in učinkovitost implementacije | | |
| 1 | Kakovost konzorcija | 1-6 |
| 2 | Dodana vrednost zaradi sodelovanja | 1-6 |
| 3 | Realistično in jasno opredeljeno upravljanje in načrtovanje projekta | 1-6 |
| 4 | Realna struktura stroškov | 1-6 |
| UČINEK (TRG IN KOMERCIALIZACIJA) | | |
| 5 | Velikost trga | 1-6 |
| 6 | Dostop do trga in tveganja | 1-6 |
| 7 | Konkurenčna prednost | 1-6 |
| 8 | Jasen in realističen plan komercializacije | 1-6 |
| 9 | Ekonomski, okoljski in družbeni vpliv | 1-6 |
| ODLIČNOST INOVATIVNOSTI IN RR | | |
| 10 | Stopnja inovativnosti | 1-6 |
| 11 | Novo znanje | 1-6 |
| 12 | Stopnja tehnološke zahtevnosti | 1-6 |
| 13 | Tehnološka dosegljivost in tveganje | 1-6 |

Koordinacija ocenjevanja je v pristojnosti Sekretariata EUREKA in Ministrstvo pri njej ne sodeluje. Ministrstvo za pravilnost izvedbe ocenjevanja tudi ne odgovarja.

Navodila za ocenjevanje Eurostars prijav »Eurostars guidelines for remote experts« so objavljena na spletni strani <https://eurekanetwork.org/app/uploads/remote-expert-guidelines.pdf>.

* 1. ***Ocenjevanje Komisije za vrednotenje (IEP)***

Vloge, ki so pozitivno ocenjene s strani treh mednarodnih tehničnih strokovnjakov, se uvrstijo v postopek ocenjevanja in razvrščanja, ki ga izvaja Komisija za vrednotenje, ki je imenovana s strani držav članic konzorcija Eurostars.

Koordinacijo in nadzor nad delom Komisije za vrednotenje izvaja Sekretariat EUREKA. Ministrstvo za pravilnost izvedbe postopka ne odgovarja.

Če prijavitelj, ki ni bil izbran za sofinanciranje oziroma njegova vloga ni bila ocenjena pozitivno, domneva, da je do zavrnitve prišlo zaradi postopkovne napake, lahko koordinator vloži ugovor (redress request). Ministrstvo in nacionalni koordinator nista odgovorna za to, ali Sekretariat Eureka argumentacijo upošteva ali ne[[13]](#footnote-13). Več o postopku ugovora je dostopno na spletni strani <https://eurekanetwork.org/app/uploads/remote-expert-guidelines.pdf>, v dokumentu »Guidelines on the Eurostars Redress Procedure«.

* 1. ***Izpolnjevanje etičnih zahtev***

Vse projektne aktivnosti morajo izpolnjevati etična načela ter nacionalno, evropsko in mednarodno zakonodajo.

Namen ocenjevanja izpolnjevanja etičnih zahtev je pomagati prijaviteljem pri naslavljanju etičnih vprašanj, povezanih s projektom, in po potrebi svetovanje pri zahtevanih popravljalnih ukrepih. Pregled etičnih zahtev se izvede za vse prijave, ki se uvrstijo v ocenjevanje komisiji za vrednotenje. Zanje se pripravi etično poročilo.

Prijaviteljem je lahko v pomoč pri naslavljanju etičnih vprašanj dokument »Eurostars ethics appraisal process«, objavljen na spletni strani https://eurekanetwork.org/app/uploads/eurostars-ethics-appraisal-process.pdf.

* 1. ***Odločitev Skupine visokih predstavnikov Eurostars***

Na podlagi poročila Komisije za vrednotenje in uvrstitvenega seznama, ki ga le-ta pripravi, skupina Visokih predstavnikov Eurostars potrdi ali zavrne celoten seznam. Potrjen uvrstitveni seznam je podlaga za nacionalno odločanje[[14]](#footnote-14) o sofinanciranju tistih projektov, v katerih sodelujejo slovenski partnerji.

1. **Višina sredstev**

Za nacionalno sofinanciranje projektov Eurostars 3, ki bodo potrjeni v okviru mednarodnega poziva št. 7 z rokom prijave projektov do 12. 9. 2024, je zagotovljeno na proračunski postavki 231416 – Spodbijanje inovativnosti.

Višina sredstev, ki bo na razpolago za javni razpis, je do 1.800.000,00 EUR, in sicer je razdelitev po posameznih proračunskih letih naslednja:

* za proračunsko leto 2025: 400.000,00 EUR;
* za proračunsko leto 2026: 500.000,00 EUR;
* za proračunsko leto 2027: 500.000,00 EUR,
* za proračunsko leto 2028: 400.000,00 EUR.

1. **Obdobje, v katerem morajo biti porabljena dodeljena sredstva**

Obdobje za porabo sredstev tega javnega razpisa je obdobje od 2025 do 2028.

Datumi izstavitve zahtevkov prijavitelj izbere v svoji nacionalni vlogi, dokončno pa bodo določeni v pogodbi o sofinanciranju.

Obdobje upravičenosti stroškov je največ 36 mesecev od datuma začetka projekta. Datum začetka projekta, na katerega je vezan datum začetka upravičenosti stroškov, partnerji določijo v vlogi oddani na mednarodni del razpisa. Kasnejše spreminjanje datuma začetka projekta ni dovoljeno, razen v primeru, ko to po ustreznem postopku odobri Sekretariat EUREKA. Spremembe so dovoljene le v okviru omejitev določenih s tem javnim razpisom in morebitnim izdanim sklepom o sofinanciranju projekta.

1. **Upravičeni stroški**

Upravičeni stroški, ki bodo priznani v okviru sofinanciranega projekta, so stroški za izvajanje raziskovalno razvojnih in inovacijskih aktivnosti, ki se izvajajo v obliki posebnega projekta.

Raziskave in eksperimentalni razvoj (v nadaljevanju: RR dejavnost) zajemajo ustvarjalno in sistematično delo, izvedeno z namenom povečati zalogo znanja – vključno z znanjem človeštva, kulture in družbe – ter izumiti nove uporabe razpoložljivega znanja. Da je dejavnost mogoče opredeliti kot RR dejavnost, mora izpolnjevati pet temeljnih kriterijev in sicer mora biti dejavnost:

* nova;
* ustvarjalna;
* negotova;
* sistematična in
* prenosljiva in/ali ponovljiva.

Kriterije natančneje opredeljuje Frascati priročnik 2015[[15]](#footnote-15).

Inovacija[[16]](#footnote-16) je nov ali izboljšan produkt ali postopek (ali kombinacija obeh), ki se bistveno razlikuje od že obstoječih in je končno razvita na voljo (produkt) končnim uporabnikom ali v uporabi (proces) v praksi.

Inovacijske aktivnosti vključujejo vse razvojne, finančne in komercialne aktivnosti, ki jih izvaja subjekt in katerih izključni končni namen je inovacija.

Raziskovalno-razvojne dejavnosti so upravičene do sofinanciranja po tem razpisu, če se izvajajo v obliki industrijskih raziskav in eksperimentalnega razvoja, kot ju opredeljuje Uredba 651/2014/EU.

Skladno s to definicijo:

* industrijska raziskava pomeni načrtovano raziskavo ali kritično preiskavo, katere namen je pridobivanje novega znanja in spretnosti za razvoj novih proizvodov, procesov ali storitev ali za znatno izboljšanje obstoječih proizvodov, procesov ali storitev. Vključuje oblikovanje komponent kompleksnih sistemov in lahko zajema izdelavo prototipov v laboratorijskem okolju ali okolju s simuliranimi vmesniki obstoječih sistemov ter pilotnih linij, kadar je to potrebno za industrijske raziskave, zlasti za vrednotenje generične tehnologije;
* eksperimentalni razvoj pomeni pridobivanje, združevanje, oblikovanje in uporabo obstoječega znanstvenega, tehnološkega, poslovnega in drugega ustreznega znanja in spretnosti, katerih cilj je razvoj novih ali izboljšanih proizvodov, procesov ali storitev. Ti lahko vključujejo npr. tudi dejavnosti, usmerjene v konceptualne opredelitve, načrtovanje in dokumentacijo novih proizvodov, procesov ali storitev.

Eksperimentalni razvoj lahko vključuje izdelavo prototipov, predstavitve, pilotne projekte, preskušanje in potrjevanje novih ali izboljšanih proizvodov, procesov ali storitev v okoljih, ki so tipični za vsakdanje pogoje obratovanja, kadar je osnovni cilj tehnično izboljšati proizvode, procese ali storitve, ki niso v veliki meri ustaljeni. To lahko vključuje razvoj prototipa ali pilotnega projekta za tržno uporabo, ki je obvezno končni tržni izdelek in je predrag, da bi ga izdelali samo za namene predstavitve in potrjevanja.

V sklop eksperimentalnega razvoja sodijo tudi inovacijske aktivnosti.

Eksperimentalni razvoj ne vključuje rednih ali občasnih sprememb obstoječega proizvoda, proizvodnih linij, proizvodnih procesov, storitev in drugih tekočih dejavnosti, tudi če takšne spremembe lahko pomenijo izboljšanje.

Upravičeni stroški bodo priznani v vrednosti upravičenih stroškov za izvajanje projekta v obliki raziskav in eksperimentalnega razvoja, ki bodo nastali in bili plačani (izdatki) v obdobju upravičenih stroškov (konkretno obdobja določa pogodba o sofinanciranju) in sicer do višine 40 % za velika podjetja in 50 % za mikro, mala in srednje velika podjetja. Velikost podjetja se bo presojala glede na priporočila Komisije (EU recommendation 2003/361[[17]](#footnote-17)).

Prijavitelj se s prijavo na javni razpis strinja, da potrditev projekta ne pomeni tudi odobritve sofinanciranja posameznih upravičenih stroškov, ki jih je le-ta navedel v svoji vlogi. Upravičenost sofinanciranja bo Ministrstvo preverjalo v okviru vsakokratne presoje zahtevkov za sofinanciranje, na način in z dinamiko, opredeljeno v javnem razpisu in podpisani pogodbi o sofinanciranju ter ob upoštevanju vseh pravnih podlag navedenih v točki 1 javnega razpisa.

* 1. ***Vrste upravičenih stroškov in dokazila***

Upravičeni[[18]](#footnote-18) bodo le v nadaljevanju navedeni stroški, če bodo neposredno povezani z izvedbo projekta, če bodo nastali in bili plačani v obdobju upravičenih stroškov.

Skladno s programom so upravičeni stroški po naslednjih kategorijah:

1. stroški osebja (»personnel costs«),
2. stroški potovanj (»travel«)
3. stroški instrumentov in opreme (»material cost«),
4. stroški stavb in zemljišča,
5. stroški pogodbenih raziskav, tehnično znanje in patenti (4),
6. dodatni režijski stroški (5).

Posamezne kategorije so natančneje opredeljene v navedenem programu.

Za potrebe tega javnega razpisa se na podlagi določil mednarodnega razpisa upravičeni stroški razdelijo v naslednje kategorije:

1. stroški osebja (»personnel costs«), raziskovalcev, tehnikov in ostalega podpornega osebja, kot je zaposleno na raziskovalnem projektu. Vključeni so vsi stroški bruto plač, dohodnine in drugih zakonsko določenih stroškov dela zaposlenih[[19]](#footnote-19);
2. stroški potovanj (»travel costs«), neposredno povezanih s projektom (2);
3. stroški materiala (»material costs«) oziroma material, zaloge in drugi izdelki, neposredno povezani z izvedbo projekta;
4. drugi stroški (»other costs«), kamor sodijo stroški instrumentov, opreme in zemljišč ter stavb v obsegu ter za obdobje uporabe v raziskovalnem projektu; upošteva se zgolj amortizacija, ki se izračuna po stopnjah za obdobje trajanja projekta, v skladu zakonodajo ter stroški najemnin za stavbe, zemljišča in oprem;
5. stroški svetovanja in drugih storitev tj. pogodbenih raziskav (»subcontracting costs«), tehnično znanje in patenti, ki so bili kupljeni ali je bilo za njih pridobljeno licenčno dovoljenje od zunanjih virov po tržni ceni, kadar je bila transakcija opravljena med nepovezanimi strankami[[20]](#footnote-20) in ni temeljila na tajnem dogovoru, kot tudi stroški svetovalnih in drugih ustreznih storitev, uporabljenih izključno za raziskovalno dejavnost. Ti stroški ne smejo presegati 30 % vrednosti vložka posameznega partnerja v projekt v posameznem obdobju poročanja, oziroma 50 %, če je podizvajalec v projektu poleg podjetja še javna raziskovalna organizacija[[21]](#footnote-21). Dodatnih 20 % stroškov svetovanja je upravičenih le, če so namenjeni za kritje podizvajalca, ki je javna raziskovalna organizacija[[22]](#footnote-22);
6. režijski stroški (»overhead costs«) (npr. stroški administracije projekta ter stroški finančnih, računovodskih, pravnih in drugih storitev) in ostali stroški delovanja (npr. stroški goriva, vode, telefona, mobilnih telefonov itd.), ki so nastali neposredno zaradi izvajanja predmetnega projekta, vendar skupaj ne smejo presegati 20 % zneska skupnih uveljavljanih stroškov v posameznem obdobju poročanja.

Natančneje: do povračila so upravičeni plačani in izkazani stroški prijavitelja, ki so nastali od dogovorjenega datuma začetka projekta do dogovorjenega datuma zaključka, in so prikazani v naslednji tabeli:

| **Skupina upravičenega stroška** | **Vsebina skupine upravičenega stroška** | **Zahtevana dokazila o stroških in izdatkih (plačilih)** |
| --- | --- | --- |
| **Stroški osebja, raziskovalcev, tehnikov in ostalega podpornega osebja** | Stroški bruto plač (»personnel costs«), dajatev na plače (II. bruto) in ostali stroški dela zaposlenih, **izraženi z opravljenimi urami na projektu**Prejemnik lahko uveljavlja le ure, ki jih je posameznik dejansko opravil za izvajanje projekta[[23]](#footnote-23). Uveljavljanje v odstotkih njegovega dela ni dovoljeno. | - **dokazila o stroških** so plačilne liste in časovnice opravljenih ur na projektu[[24]](#footnote-24)  - **dokazilo o izdatkih** (plačilih) so izpiski transakcijskih računov ipd., iz katerih so razvidna nakazila plač in drugih stroškov dela ter obračuni povračil stroškov zaposlenim. |
| **Stroški potovanj** | Stroški potovanj (»travel«), neposredno povezanih z izvedbo projekta. | **- dokazila o stroških** so potni nalogi, obračuni potnih nalogov, računi katerih povračilo je obračunano na potnem nalogu, dnevni red sestanka, poročilo o izvedeni službeni poti in druga dokazila, ki dokazujejo povezavo potovanja z izvedbo projekta,  **- dokazila o izdatkih** so izpiski transakcijskih računov, ki dokazujejo izplačilo povračila potnih stroškov ali plačilne liste, če je bilo povračilo izvedeno skupaj s plačo. |
| **Stroški materiala** | stroški materiala (»materials«) oziroma material, zaloge in drugi izdelki, neposredno povezani z izvedbo projekta | **- dokazila o stroških** so računi in interni nalogi, ki dokazujejo porabo zalog,  **- dokazila o izdatkih** (plačilih) so izpiski transakcijskih računov, ki dokazujejo plačilo računov. |
| **Drugi stroški** | Drugi stroški (»other«) so stroški instrumentov, opreme in zemljišč ter stavb. Upošteva se zgolj amortizacija, ki se izračuna po stopnjah za obdobje trajanja projekta, v skladu zakonodajo, ter stroški najemnin. | - **dokazila o stroških** so obračuni amortizacije[[25]](#footnote-25) opreme in instrumentov, za katero uveljavljate amortizacijo in računi najemnin,  - **dokazila o izdatkih** (plačilih) so izpiski transakcijskih računov ipd., iz katerih so razvidna plačila računov |
| **Stroški svetovanja in drugih storitev** | Stroški pogodbenih raziskav, tehnično znanje in patenti (storitev zunanjih izvajalcev, ki nastanejo pri izvajanju posameznih aktivnostih projekta, stroški avtorskih honorarjev[[26]](#footnote-26), stroški povezani s tehničnim znanjem in patenti). Velja omejitev 30 % ali 50 % vložka posameznega partnerja v obdobju poročanja. | - **dokazila o stroških** so prejeti računi o opravljenih storitvah in/ali pogodbe o izvajanju storitev,  - **dokazilo o izdatkih** (plačilih) so izpiski transakcijskih računov ipd., iz katerih so razvidna plačila računov in nakazila povračil stroškov zunanjim izvajalcem |
| **Režijski in ostali stroški** | Vključeni so stroški administracije projekta ter tudi stroški finančnih, računovodskih, pravnih in drugih storitev, ki so nastali neposredno kot posledica raziskovalne dejavnosti, stroški materiala, goriva, vode, telefona, mobilnih telefonov itd., ki so nastali zaradi izvajanja predmetnega projekta. Velja omejitev 15% zneska sofinanciranja upravičenih stroškov plač v posameznem obdobju poročanja. | - **dokazila o stroških** so računi izvajalcev,  - **dokazila o izdatkih** (plačilih) so izpiski transakcijskih računov ipd., iz katerih so razvidna plačila računov. Stroški lahko znašajo **največ 15 %** zneska skupnih uveljavljanih stroškov v posameznem obdobju poročanja.  **Prejemnik lahko režijske stroške uveljavlja v pavšalu in mu za to ni potrebno predložiti dokazil, vendar v tem primeru ti stroški lahko znašajo največ 15% zneska uveljavljanih stroškov plač v posameznem obdobju poročanja[[27]](#footnote-27).** |

Nobena vrsta davkov niti dajatev ni upravičen strošek, razen v primeru stroškov za plače (II. bruto)

Davek na dodano vrednost ni upravičen strošek.

Vsi navedeni stroški so upravičeni samo, če so nastali pri delu na projektu (npr. pri zaposlenih se lahko prijavi samo ure, ko je zaposleni izvajal aktivnosti namenjene projektu).

Za vsak strošek, pri katerem Ministrstvo ob pregledu zahtevka za izplačilo ne najde neposredne povezave med nastankom stroška in izvedbo projekta, ne glede na to, ali ta dejansko obstaja, lahko Ministrstvo od prijavitelja zahteva dodatna pojasnila, dokazila ali izjavo, ki dokazujejo nastanek stroška za izvedbo projekta. V primeru, da Ministrstvo meni, da dodatna pojasnila, dokazila ali izjava ne dokazujejo v zadostni meri povezave med nastankom stroška in izvedbo projekta, lahko izplačilo zmanjša za sporni del stroška (glede na vrednost zahtevka za izplačilo) ali ga v celoti zavrne. O tem mora Ministrstvo prejemnika sredstev predhodno obvestiti. Prejemnik je na zahtevo Ministrstva v tem primeru dolžan predložiti nov zahtevek za izplačilo z zmanjšano neupravičeno vrednostjo. V kolikor prejemnik tega ne stori, se šteje, da odstopa od zahtevka v celoti.

Zahtevek za izplačilo je potrebno oddati v obliki e-računa prek UJPnet[[28]](#footnote-28), in sicer z obveznimi prilogami na obrazcih ministrstva v skladu s pogodbo o sofinanciranju.

Prejemnik sredstev mora za zagotovitev sledljivosti stroškov projekta odpreti posebno stroškovno mesto, na katerem mora knjižiti vse poslovne dogodke in preko katerega bo lahko Ministrstvo nadzorovalo potek financiranja projekta in da pri stroških projekta ne prihaja do dvojnega financiranja.

Prejemnik, ki je zavezanec po Zakonu o javnem naročanju (Uradni list RS, št. 91/15, 14/18 ~~in,~~ 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F), mora pri izvajanju projekta v povezavi s stroški, ki jih uveljavlja oziroma jih bo uveljavljal za sofinanciranje, upoštevati določila tega zakona.

1. **Roki in način prijave na razpis**

Partner pri projektu lahko sodeluje kot **koordinator** (ki je v projektu le eden in mora biti inovativni MSP s sedežem v Eurostars državi) ali kot **partner** (vsaj eden ali več iz Eurostars države).

* 1. ***Prijava na mednarodni razpis***

**Koordinator** (v sodelovanju s partnerji) je dolžan poskrbeti za popolno mednarodno prijavo predloga projekta in jo mora oddati v imenu celotnega konzorcija do razpisanega roka za oddajo vlog, objavljenega na spletni strani v skladu z navodili iz Eurostars: *https://eurekanetwork.org/programmes/eurostars/guidelines/.* Oddati jo mora v elektronski obliki na Sekretariat EUREKA, preko spletne strani.

Rok za oddajo vlog na mednarodni razpis je 12. 9. 2024. Za pravočasne se bodo štele prijave, ki bodo preko spletne strani <https://eurekanetwork.org/opencalls/eurostars-funding-programme-2024-call-7/>, oddane do navedenega datuma do 14:00 ure.

* 1. ***Nacionalna prijava***

Vsak slovenski prijavitelj (koordinator ali partner v projektu, ki sodeluje v mednarodni prijavi) se mora posebej prijaviti na ta javni razpis (v nadaljevanju: nacionalni razpis) za dodelitev nacionalnih finančnih sredstev. Prijavo mora poslati do 17. 1. 2025.

Vloge je potrebno dostaviti na naslov: Ministrstvo za visoko šolstvo, znanost in inovacije, Masarykova cesta 16, 1000 Ljubljana, v zaprti ovojnici z oznako »NE ODPIRAJ – vloga na javni razpis Eurostars 3, javni poziv št. 7« in navedbo naziva in naslova prijavitelja.

Kot pravočasne se bodo štele samo vloge, ki bodo prispele na naslov Ministrstva oziroma bodo oddane priporočeno na pošti najkasneje do 17. 1. 2025. Vloga, poslana priporočeno po pošti, se bo štela za pravočasno, če bo oddana na pošto do konca dne navedenega v prejšnjem stavku.

Glede rokov se uporabljajo določila 68., 100. in 101. člena ZUP.

1. ***Odpiranje vlog***

Odpiranje vlog ne bo javno, potekalo bo v prostorih Ministrstva, v petih delovnih dneh po dnevu, ki bo predviden kot zadnji rok za oddajo vlog

Varovanje osebnih podatkov, ki jih ministrstvu posredujejo prijavitelji oziroma upravičenci, bo zagotovljeno v skladu z veljavno zakonodajo, ki ureja varovanje osebnih podatkov, vključno s Splošno uredbo GDPR, Zakonom o varstvu osebnih podatkov (Uradni list RS, št. 163/22) ter 115. in 140. členom Uredbe št. 1303/2013/EU.

Več o varstvu osebnih podatkov in zavezah ministrstva je navedeno v Prilogi št. 4 razpisne dokumentacije.

Vsi podatki iz vlog, ki jih komisija odpre, so informacije javnega značaja razen tistih podatkov, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06-ZdavP-2, 23/14, 50/14, 19/15 – odl. US ~~in~~ , 7/18 in 141/22, v nadaljevanju: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo Ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Namen obdelave osebnih podatkov, ki jih Ministrstvu posredujejo prijavitelji oziroma upravičenci, je izvedba javnega razpisa ali javnega poziva, vodenje podatkov, evidenc, analiz in drugih zbirk za Ministrstvo in nadzorne organe in sicer o izidu javnega razpisa ali javnega poziva in o izvajanju pogodbe o (so)financiranju. Nadalje je namen obdelave osebnih podatkov tudi izdelava študij in vrednotenj, sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati Ministrstvo.

Podatki o sofinanciranih operacijah, za katere je tako določeno s predpisi ali, ki so javnega značaja, se bodo objavili. Objavljen bo seznam upravičencev, ki bo obsegal navedbo upravičenca, naziv projekta, in znesek javnih virov financiranja projekta. Objave podatkov o operaciji in upravičencih do sredstev bodo izvedene v skladu z ZDIJZ.

Na odpiranju bo komisija preverila pravočasnost, pravilno označenost in popolnost prispelih vlog.

Vloge, ki ne bodo pravočasne ali pravilno označene, bodo neodprte vrnjene pošiljatelju. V kolikor iz ovojnice ne bo razviden pošiljatelj, se vloga odpre in se po ugotovitvi naslova vrne pošiljatelju.

Če se ugotovi nepopolnost posamezne vloge, se prijavitelja pozove k dopolnitvi. Rok za dopolnitev ne sme biti daljši od 15 dni. Če se kadarkoli kasneje v postopku ugotovi, da zaradi nepopolnosti vloge ni dokazano izpolnjevanje katerega koli pogoja javnega razpisa, se prijavitelja takoj, najkasneje pa v roku 8 dni od ugotovljene pomanjkljivosti, pozove k dopolnitvi vloge.

Vloge prijaviteljev, ki so bili pozvani k dopolnitvi in se na poziv niso pravočasno odzvali ali vloge niso ustrezno dopolnili, se zavržejo. Prijaviteljev, ki vloge ne bodo dopolnili skladno s pozivom za dopolnitev, se k dopolnitvi ne poziva ponovno.

Dopolnitev vlog je namenjena zagotovitvi morebitnih manjkajočih dokumentov, obrazcev, oziroma podatkov, ki bodo izkazovali izpolnjevanje pogojev ob izteku roka za oddajo vloge na javni razpis.

Prijavitelj v dopolnitvi ne sme spreminjati:

* višine zaprošenih sredstev[[29]](#footnote-29),
* tistega dela vloge, ki se veže na tehnične specifikacije predmeta vloge (namen, cilji, vsebina, partnerji, način in dinamika izvajanja),
* tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge.

Vloge, ki bodo v delih, ki jih ni mogoče dopolnjevati, neskladne z razpisom, se zavrnejo.

V kolikor bi prijavitelji v dopolnitvi spreminjali zgoraj navedene dele vloge, se upoštevajo navedbe iz prvotne vloge.

Ne glede na prejšnja dva odstavka sme izključno prijavitelj ob pisnem soglasju Ministrstva popraviti očitne računske napake, ki se odkrijejo pri pregledu.

1. **Sestava vloge**

Za prijavo na Mednarodni razpis se sestavi vloga po navodilih iz »Eurostars smernic za prijavitelje« (»*Eurostars guidelines for participants«)* objavljenih na spletni strani <https://eurekanetwork.org/app/uploads/guidelines-for-participating-eurostars-project.pdf>..

Za prijavo na nacionalni razpis je potrebno skladno z razpisno dokumentacijo oddati dva izvoda popolne vloge v fizični obliki in en izvod v elektronski obliki.

Vloga mora biti napisana v slovenskem jeziku.

Vloga bo popolna, če bo vsebovala vse dokumente iz spodnjega seznama:

1. **Opremo ovojnice (Obrazec 0)**
2. **Vlogo na mednarodni razpis Eurostars 3, poziv št. 7 in obvestilo prejetega s strani Sekretariata Eureka o uvrstitvi projekta z evalvacijo pregledovalcev projekta**
3. **Izjavo o strinjanju z razpisnimi pogoji (Obrazec 2),**
4. **Prijavo projekta in dinamiko sofinanciranja (Obrazec 3),**
5. **Dispozicijo projekta (Obrazec 4),**
6. **Vzorčna pogodba (Obrazec 5),**
7. **Soglasje za pridobitev podatkov od Finančne uprave Republike Slovenije (Obrazec 6),**
8. **Zeleno proračunsko načrtovanje (Obrazec 7).**
9. **Rok, v katerem bodo prijavitelji obveščeni o izidu javnega razpisa**

Prijavitelji bodo o dodelitvi sredstev obveščeni s sklepom, predvidoma v roku 60 dni od zaključka mednarodnega dela postopka.

Zoper sklep je dopusten upravni spor. Tožba se vloži pri Upravnem sodišču Republike Slovenije, Fajfarjeva 33, 1000 Ljubljana oziroma pri krajevno pristojnem zunanjem oddelku, v roku 30 dni od dneva vročitve sklepa, in sicer neposredno pisno na sodišču ali pa se mu pošlje po pošti. Šteje se, da je bila tožba vložena pri sodišču tisti dan, ko je bila priporočeno oddana na pošto. Tožba se vloži v tolikih izvodih, kolikor je strank v postopku. Tožbi je potrebno priložiti sklep, ki se izpodbija, v izvirniku, prepisu ali kopiji.

Predmet tožbe se ne more nanašati na merila ali postopek ocenjevanja vlog, ki se izvede na mednarodni ravni v okviru Sekretariata Eureka.

V primeru pozitivnega sklepa bo prejemnik pisno pozvan k sklenitvi pogodbe o sofinanciranju (vzorec pogodbe je sestavni del razpisne dokumentacije). Pogodba o sofinanciranju je vzorčna, Ministrstvo si pridržuje pravico, da izjemoma, po potrebi, pogodbo pred podpisom ustrezno dopolni ali spremeni. Če se prijavitelj z dopolnitvijo ali spremembo ne strinja, lahko podpis pogodbe pisno zavrne. V tem primeru se šteje, da je odstopil od kandidature na javnem razpisu, da vlogo umika in izgubi pravico do sredstev, odobrenih s sklepom. Če se v roku osmih (8) dni ne odzove na poziv za podpis pogodbe, se šteje, da vlogo umika in s tem in izgubi pravico do odobrenih sredstev.

Partnerji so za vsak projekt dolžni podpisati konzorcijsko pogodbo. Ta mora biti na Sekretariat Eureka predložena v šestih tednih od prejema končne odločitve Sekretariata Eureka o odobritvi projekta in sicer po navodilih iz »Eurostars smernic za prijavitelje« (»*Eurostars guidelines for participants«)* objavljenih na spletni strani <https://eurekanetwork.org/app/uploads/guidelines-for-participating-eurostars-project.pdf>. V primeru da partnerji v ustreznem roku ne predložijo konzorcijske pogodbe oziroma le-ta ni verificirana[[30]](#footnote-30) s strani Sekretariata Eureka, se šteje, da so projektni partnerji/slovenski prijavitelji odstopili od vloge. V tem primeru se sklep o dodelitvi sredstev odpravi, pogodba o sofinanciranju pa se ne podpiše oziroma se morebitna že podpisana pogodba o sofinanciranju odpove.

1. **Dodatne informacije**

Več informacij o projektu Eurostars in posebej o mednarodnem delu razpisa je dostopnih na spletni strani <https://www.eurekanetwork.org/countries/slovenia/eurostars/guidelines>. Dodatne informacije o razpisu so objavljene na spletni strani Ministrstva .

Pisna vprašanja po e-pošti morajo prispeti na naslov [gp.mvzi@gov.si](mailto:gp.mvzi@gov.si) najkasneje dva delovna dni pred iztekom roka za oddajo vloge. Vprašanja in odgovori na vprašanja bodo objavljeni najkasneje en delovni dan pred iztekom roka za oddajo vloge, pod pogojem, da je bilo vprašanje posredovano pravočasno. Pisna vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu www.gov.si. Vprašanja in odgovori bodo objavljeni na spletni strani, zato bodite pri postavljanju vprašanj pazljivi, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

dr. Igor Papič

minister

**II. NAVODILA PREDLAGATELJEM ZA IZDELAVO PRIJAVE (NACIONALNI DEL)**

Vloga oziroma prijava se izdela v pisni obliki v enem fizičnem in enem elektronskem izvodu. Elektronski izvod pomeni elektronski izvod celotne dokumentacije na elektronskem nosilcu podatkov, in sicer en podpisan izvod, s strani zakonitega zastopnika prijavitelja ter opremljen z žigom (ali z navedbo o poslovanju brez žiga) v datotečnem formatu PDF, ter en delovni izvod v datotečne formatu DOCX oziroma XLSX. Vloga se sestavi tako, da bo imela vse gradnike, potrebne za popolnost.

Vloga mora biti izpolnjena v slovenskem jeziku, z izjemo mednarodne prijave projekta, obvestila prejetega s strani Sekretariata Eureka o uvrstitvi projekta in evalvacije pregledovalcev projekta.

Obrazce v vlogo razporedite po vrsti, kot so navedeni v teh navodilih.

Vsak slovenski prijavitelj mora oddati samostojno popolno vlogo na predmetni nacionalni javni razpis.

Vloga je popolna, če je sestavljena iz naslednjih gradnikov:

**1. Oprema ovojnice (OBRAZEC 0; datotečni format DOCX)**

Predlogo obrazca izpolnite s svojimi podatki in natisnete in nalepite na ovojnico.

**2. Vlogo na mednarodni razpis Eurostars 3, poziv št. 7**

Predmetni vlogi priložite vlogo na mednarodni razpis Eurostars 3, poziv št. 7 in obvestilo prejetega s strani Sekretariata Eureka o uvrstitvi projekta z evalvacijo pregledovalcev projekta.

**3. Izjavo o strinjanju z razpisnimi pogoji (OBRAZEC 2; datotečni format DOCX)**

Obrazec mora biti izpolnjen, podpisan s strani zakonitega zastopnika prijavitelja ter opremljen z žigom. Za elektronsko obliko obrazca pripravite skeniran, podpisan obrazec ali elektronsko podpisan obrazec.

**4. Obrazec za prijavo projekta in dinamiko sofinanciranja (OBRAZEC 3; datotečni format XLSX)**

V obrazcu izpolnite vsa rumeno sečena polja; obrazec vključuje dva zavihka. Prvi zavihek zadeva prijavo, drugi zavihek pa dinamiko sofinanciranja; v dinamiki sofinanciranja morajo biti uporabljana vsa polja, da so izračuni popolni. Obrazec mora biti podpisan s strani zakonitega zastopnika prijavitelja in žigosan (ali z navedbo o poslovanju brez žiga). Za elektronsko obliko obrazca pripravite dokument v Excel obliki.

**5. Dispozicija projekta (OBRAZEC 4; datotečni format DOCX )**

Obrazec mora biti izpolnjen v slovenskem jeziku, podpisan s strani zakonitega zastopnika prijavitelja ter opremljen z žigom. Za elektronsko obliko obrazca pripravite skeniran, podpisan obrazec ali elektronsko podpisan obrazec.

**6. Vzorčna pogodba (OBRAZEC 5; datotečni format DOCX)**

Obrazec mora biti parafiran na vsaki strani s strani zakonitega zastopnika prijavitelja. Za elektronsko obliko obrazca pripravite skeniran obrazec.

**7. Soglasje za pridobitev podatkov od Finančne uprave Republike Slovenije (OBRAZEC 6; datotečni format DOCX)**

Obrazec mora biti izpolnjen, podpisan s strani zakonitega zastopnika prijavitelja ter opremljen z žigom. Za elektronsko obliko obrazca pripravite skeniran, podpisan obrazec ali elektronsko podpisan obrazec.

**8. Zeleno proračunsko načrtovanje (OBRAZEC 7; datotečni format DOCX)**

Obrazec mora biti izpolnjen, skladno z navodili na spletni povezavi v nogi le-tega. Obrazec je informativne narave in njegova pravilna izpolnitev ni razlog za zavrnitev vloge.

1. Ministrstvo bo izpolnjevanje tega pogoja pred posredovanjem vloge v ocenjevanje preverjalo pri vseh izvajalskih institucijah, zato se prijaviteljem svetuje, da v primeru preteklega sodelovanja s temi institucijami, v primeru kakršnega koli dvoma, morebitni obstoj terjatve preverijo. [↑](#footnote-ref-1)
2. Za hujše nepravilnosti pri porabi javnih sredstev in pri izpolnjevanju ključnih pogodbenih obveznosti se štejejo zlasti (ne izključno):

   kršitev pogodbenih obveznosti, katerih vrednost znaša posamezno več kot 25% ali skupno več kot 50% izplačanih sredstev v okviru ene pogodbe o sofinanciranju, ali

   druge kršitve pri katerih je bilo ugotovljeno, da je prijavitelj pri izpolnjevanju pogodbenih obveznosti: izvedba projekta, namenska poraba sredstev, prepoved dvojnega sofinanciranja, doseganje ciljev, navajanje resničnih podatkov; deloval namenoma nepravilno;

   o katerih sodišče ni pravnomočno razsodilo, da kršitve pogodbe ne obstajajo ali da je bil odstop od pogodbe neveljaven. [↑](#footnote-ref-2)
3. Pogoj za dodelitev državne pomoči je, da ima le-ta spodbujevalni učinek. Po priglašeni shemi ima državna pomoč spodbujevalni učinek samo v primeru, če je upravičenec vlogo za sofinanciranje predložil pred začetkom izvajanja projekta. Upravičenec mora v vlogi za sofinanciranje navesti vsaj sledeče podatke: naziv in velikost podjetja, opis projekta, datum začetka in zaključka projekta, lokacijo izvajanja projekta, seznam stroškov projekta, vrsto sofinanciranja (nepovratna sredstva) in znesek javnega financiranja potrebnega za projekt. Šteje se, da spodbujevalni učinek obstaja, če je vloga pripravljena skladno z določili tega javnega razpisa. [↑](#footnote-ref-3)
4. V Eurostars programu se za »inovativni MSP« šteje MSP (po priporočilih EU: EU recommendation 2003/361; <https://eur-lex.europa.eu/legal-content/EN/TXT/PDF/?uri=CELEX:32003H0361&from=EN>) z ambicijo sodelovanja pri raziskavah in razvoju (po definiciji OECD Frascati priročniku 2015 (stran 44)) in inovacijah (po definiciji Priročnika Oslo 2018 (stran 20)) skupaj z mednarodnimi partnerji, za razvoj novega izdelka, postopka ali storitve za Evropski in globalni trg. Za izpolnjevanje definicije inovativnega MSPja, le temu ni potrebno dokazovati izvajanja RRI aktivnosti v okviru svojega preteklega dela. Natančnejša definicija (s primeri) je navedena v smernicah o pogojih sodelovanja v programu Eurostars, ki so objavljene na spletni strani, v dokumentu »Eurostars eligibility guidelines«: <https://eurekanetwork.org/app/uploads/remote-expert-guidelines.pdf>. [↑](#footnote-ref-4)
5. Partnerja, ki sta med seboj neodvisna, kar pomeni, da nista pod neposrednim ali posrednim vplivom drug drugega ali nista pod posrednim ali neposrednim vplivom istega subjekta. Več o tem v smernicah o pogojih sodelovanja v programu Eurostars, ki so objavljene na spletni strani, v dokumentu »Eurostars eligibility guidelines«: <https://eurekanetwork.org/app/uploads/remote-expert-guidelines.pdf>. [↑](#footnote-ref-5)
6. Podizvajalci so iz tega izključeni. [↑](#footnote-ref-6)
7. Eurostars države so: Avstrija, Belgija, Bolgarija, Kanada, Hrvaška, Ciper, Češka, Danska, Estonija, Finska, Francija, Nemčija, Grčija, Madžarska, Islandija, Irska, Izrael, Italija, Latvija, Litva, Luksemburg, Malta, Nizozemska, Norveška, Poljska, Portugalska, Romunija, Singapur, Slovaška, Slovenija, Južna Afrika, Južna Koreja, Španija, Švedska, Švica, Turčija, Združeno kraljestvo. [↑](#footnote-ref-7)
8. EU ali Horizon Europe pridružene države ki sodelujejo v Eurostars programu so: Avstrija, Belgija, Bolgarija, Hrvaška, Ciper, Češka, Danska, Estonija, Finska, Francija, Nemčija, Grčija, Madžarska, Islandija, Irska, Izrael, Italija, Latvija, Litva, Luksemburg, Malta, Nizozemska, Norveška, Poljska, Portugalska, Romunija, Slovaška, Slovenija, Španija, Švedska, Turčija, Združeno kraljestvo. [↑](#footnote-ref-8)
9. Projekti s partnerji iz Švice in Južne Koreje v katerih ne sodeluje vsaj en partner iz EU ali Horizon Europe pridružene države niso del tega razpisa, ki je financiran iz programa Horizon Europe in bodo obravnavani v vzporednem razpisu. [↑](#footnote-ref-9)
10. Eurostars podpira le projekte z izključno civilnim namenom. Navedeno ne pomeni prepovedi sodelovanja partnerjev, ki sodelujejo z vojaško industrijo ali razvoja izdelka, postopka ali storitve, ki se nanaša tako civilne, kot tudi vojaške potrebe (poznani kot izdelki in tehnologije z dvojno rabo ([Council Regulation (EC) No 428/2009](https://eur-lex.europa.eu/legal-content/EN/TXT/?uri=celex%3A32009R0428)), pod pogojem, da je Eurostars projekt usmerjen izključno v civilni namen. [↑](#footnote-ref-10)
11. [↑](#footnote-ref-11)
12. Na tej povezavi je objavljen webinar, ki opisuje pravila Eurostars postopka. [↑](#footnote-ref-12)
13. Splošne in neargumentirane pripombe, kot so npr. »ocena ni pravilna«, »ocena je nestrokovna«, »ocenjevalec ni strokovnjak« ipd., ne bodo posredovane na Sekretariat EUREKA. [↑](#footnote-ref-13)
14. Funding synchronisation and approval [↑](#footnote-ref-14)
15. Skladno z mednarodnimi pravili se definicija RR presoja skladno z OECD Frascati priročnikom 2015 (stran 44). V originalu se definicija glasi: »Research and experimental development (R&D) comprise creative and systematic work undertaken in order to increase the stock of knowledge – including knowledge of humankind, culture and society – and to devise new applications of available knowledge«. [↑](#footnote-ref-15)
16. Skladno z mednarodnimi pravili se definicija inovacij in inovacijskih aktivnosti presoja skladno z OECD Priročnikom Oslo 2018 (stran 20). V originalu se definicija inovacij glasi: »An innovation is a new or improved product or process (or combination thereof) that differs significantly from the unit’s previous products or processes and that has been made available to potential users (product) or brought into use by the unit (process).«, definicija inovacijskih aktivnosti pa: »Innovation activities include all developmental, financial and commercial activities undertaken by a firm that are intended to result in an innovation for the firm.«. [↑](#footnote-ref-16)
17. <https://eur-lex.europa.eu/legal-content/SL/ALL/?uri=celex:32003H0361> [↑](#footnote-ref-17)
18. Stroški in izdatki so upravičeni, če:

    so z operacijo neposredno povezani, so potrebni za njeno izvajanje in so skladni s cilji operacije;

    so dejansko nastali: za dela, ki so bila opravljena; za blago, ki je bilo dobavljeno; oziroma za storitve, ki so bile izvedene;

    so pripoznani v skladu s skrbnostjo dobrega gospodarja;

    nastanejo in so plačani v obdobju upravičenosti;

    temeljijo na verodostojnih knjigovodskih in drugih listinah in

    so v skladu z veljavnimi pravili Evropske unije in nacionalnimi predpisi. [↑](#footnote-ref-18)
19. Iz bruto zneska za izračun urne postavke mora prejemnik izločiti vse stimulacije, razne oblike dodatkov, mentorske dodatke in druge vrste spremenljivega dela plače. Izjeme niso dovoljene, ne glede na način obračunavanja plače v podjetju. V bruto znesek se k izplačanim dodatkom (malica in prevoz) lahko doda sorazmerni del regresa, kar mora prijavitelj jasno prikazati. [↑](#footnote-ref-19)
20. Ne gre le za povezanost v smislu lastniške povezave med podjetji. Gre tudi za druge oblike povezav (osebne, družinske, lastnine ali solastnine podjetja s strani iste osebe). O upravičenosti na podlagi predložitve dokazil in pojasnil s strani prejemnika odloči skrbnik pogodbe. [↑](#footnote-ref-20)
21. Javna raziskovalna organizacija je oseba javnega prava, katere ustanovitelj je Republika Slovenija ali druga, z zakonom pooblaščena oseba javnega prava. [↑](#footnote-ref-21)
22. Primer: če ima prijavitelj več podizvajalcev in je eden od njih JRO, lahko za svetovanje nameni 50 % vrednosti svojega vložka v projekt (30 % za podjetja + 20 % za JRO). Če ima podjetje za podizvajalca le JRO, lahko za svetovanje nameni 30 % stroškov svetovanja (enako, kot če bi imel le partnerja iz gospodarstva) in ne še dodatnih 20 %. Če ima podjetje za podizvajalca enega ali več subjektov iz gospodarstva, lahko za svetovanje nameni največ 30 % svojega vložka v projekt. [↑](#footnote-ref-22)
23. Uveljavljanje ur, ko podjetje npr. le izračuna število ur po odstotkih (npr. 30 % od 168 ur = 50,4 ur) NI USTREZNO. Če se pri kontroli upravičenosti stroškov ugotovi tak način uveljavljanja stroškov, lahko skrbnik, glede na ugotovljena dejstva primera, ugotovi, da so vsi tako uveljavljani stroški neupravičeni. [↑](#footnote-ref-23)
24. Posameznik mora za delo na projektu sproti za vsak mesec voditi dnevnike, iz katerih mora izhajati po urah ali minutah (kakor jih želi prejemnik sredstev uveljavljati) natančna opredelitev opravljenih ur in vsebini izvedenega dela. Mesečni dnevniki, iz katerih ne bo mogoče razbrati, katere aktivnosti je posameznik izvajal, ter ali je posameznik izvajal RR, ali iz njih ne bo mogoče razločiti števila opravljenih ur za delo na RR in drugih dejavnostih, se bodo šteli kot neustrezno dokazilo (navedbe v obliki, kot so izvajanje analiz, izvajanje raziskav, brez natančnejših opredelitev niso ustrezne). Mesečne dnevnike mora posameznik pisati sproti, za vsak mesec posebej. Dnevniki niso obvezna priloga poročilu, jih pa lahko Ministrstvo zahteva naknadno. [↑](#footnote-ref-24)
25. Obračun amortizacije mora biti izdelan tako, da je iz njega jasno razvidna vrednost opreme, stopnja amortizacije, obdobje obračuna, vrednost amortizacije v posameznem obdobju, odstotek, ki ga prejemnik uveljavlja in vrednost, ki jo prejemnik uveljavlja. [↑](#footnote-ref-25)
26. Pri avtorskih honorarjih so upravičeni vsi zakonsko določeni stroški, razen akontacije dohodnine. [↑](#footnote-ref-26)
27. Vodenje teh stroškov na posebnem stroškovnem mestu ni potrebno. [↑](#footnote-ref-27)
28. [Spletna aplikacija UJPnet | GOV.SI](https://www.gov.si/zbirke/storitve/spletna-aplikacija-ujpnet/): https://www.gov.si/zbirke/storitve/spletna-aplikacija-ujpnet/ [↑](#footnote-ref-28)
29. Višina zaprošenih sredstev se ne sme povečati. [↑](#footnote-ref-29)
30. V originalu »validated«. [↑](#footnote-ref-30)